У Вікіпедыі ёсць артыкулы пра іншых асоб з прозвішчам Ведзерка.
**Сяргей Міхайлавіч Ве́дзерка** (4 лютага 1958, Мінск — 31 кастрычніка 2015) — беларускі трэнер па тэнісе, тэнісіст, неаднаразовы прызёр спартакіяд народаў СССР, неаднаразовы пераможца і прызёр Усесаюзных спаборніцтваў сярод юнакоў, пасля завяршэння кар’еры — тэнісны трэнер, старшы трэнер Гарадскога центра алімпійскага рэзерву па тэнісе.

Біяграфія
---------

### Сям’я

Нарадзіўся 4 лютага 1958 года ў Мінску ў сям’і беларускіх гадзіншчыкаў.

Бацька Міхаіл Антонавіч Ведзерка (12 чэрвеня 1928, Ануфравічы — 25 красавіка 1973, Мінск) — беларускі гадзіншчык, вынаходнік-рацыяналізатар, адзін з заснавальнікаў і ветэранаў Мінскага гадзіннікавага завода, адзін з першых працоўных, якія будавалі і стваралі Мінскі гадзіннікавы завод.

Маці Антаніна Васільеўна Ведзерка (народжаная Чурава; 26 сакавіка 1932, Сураўка — 26 сакавіка 2018, Мінск) — беларуская інжынер-канструктар, адна з першых спецыялістаў гадзіннікавай вытворчасці Беларусі, ветэран Мінскага гадзіннікавага завода.

### Спартыўная кар’ера

Тэнісам пачаў займацца ў дзяцінстве. Першым трэнерам быў Уладзімір Барысавіч Скугараў. Неаднаразова станавіўся прызёрам і пераможцам рэспубліканскіх і ўсесаюзных спаборніцтваў. Неаднаразовы пераможца і прызёр Усесаюзных спаборніцтваў сярод юнакоў, прызёр спартакіяд народаў СССР, кандыдат у майстры спорту СССР. Пасля завяршэння асабістай спартыўнай кар’еры — дапамагаў у падрыхтоўцы вядучым тэнісістам краіны, у тым ліку быў іх спарынг-партнёрам (С. С. Цяцерын, С. М. Леанюк  (англ.) (бел. І. А. Зазуля).

У 1975 годзе Сяргей Ведзерка паступіў у політэхнічны інстытут, які скончыў па спецыяльнасці «прамысловае і грамадзянскае будаўніцтва». У 1984 годзе паступіў у Беларускі дзяржаўны ўніверсітэт фізічнай культуры і атрымаў спецыяльнасць выкладчыка.

### Трэнерская кар’ера

  

Сваю трэнерскую кар’еру ён пачаў у Мінскім абласным савеце «Дынама» ў 1985 годзе. У 1990 годзе працаваў у СДЮШАР таварыства «Дынама», пад яго кіраўніцтвам займаліся каля 40 юных спартсменаў. Затым выкладаў у школе СКА. У 2005 годзе атрымаў вышэйшую кваліфікацыйную катэгорыю.

З 16 лістапада 2006 года працаваў трэнерам у Гарадскім цэнтры алімпійскага рэзерву па тэнісе.

Памёр ад вострай сардэчнай недастатковасці 31 кастрычніка 2015 года. Развітанне з нябожчыкам адбылося ў крыпце Святога Мікалая Свята-Елісавецінскага манастыра ў Мінску з удзелам выхаванцаў, іх бацькоў, трэнераў, родных і блізкіх. Пахаваны Сяргей Міхайлавіч Ведзерка на Паўночных могілках у Мінску.

Выхаванцы
---------

  

За трыццацігадовую трэнерскую кар’еру Сяргей Ведзерка падрыхтаваў плеяду таленавітых і паспяховых юніёраў, якія прадстаўляюць Беларусь на спаборніцтвах рознага ўзроўню. Пад кіраўніцтвам капітана Сяргея Ведзеркі нацыянальныя юніёрскія зборныя Рэспублікі Беларусь неаднаразова вярталіся з прызавымі месцамі з этапаў Кубкаў Еўропы. У ліку выхаванцаў Сяргея Міхайлавіча пераможцы і прызёры першынстваў і чэмпіянатаў Рэспублікі Беларусь, асабістага і каманднага першынства Еўропы па тэнісе, удзельнікі чэмпіянату свету, члены нацыянальнай зборнай каманды Рэспублікі Беларусь па тэнісе ў розыгрышы Кубка Дэвіса, Аляксандр Зотаў, Павел Катляроў, Яраслаў Шыла  (англ.) (бел. Ягор Герасімаў, Яўгенія Субоціна, Аляксандр Панасік, Антаніна Грыб, Ганна Іўчык, Дыяна Назарук, Марат Кузьміцкі, Канстанцін Ачапоўскі, Аляксандр Малько, Арцём Прастак, Ілья Івашка, Максім Зубкоў, Ян Хурсан, Яўген Якаўлеў, Алена Галаўнёва, Аляксандр Ляоненка, Кацярына Паўленка, Садафмо Талібава  (ням.) (бел. Максім Тыбар, Андрэй Андрухаў, Арцём Бурмістраў, Алена Антух, Павел Філін, Уладзімір Ігнацік.

Спартыўна-адміністрацыйная дзейнасць
------------------------------------

З’яўляўся членам галоўнага трэнерскага савета Беларускай тэніснай федэрацыі і камісіі па развіццю матэрыяльна-тэхнічнай базы РГА «Беларуская тэнісная федэрацыя». Шмат разоў з’яўляўся капітанам зборных камандаў па тэнісе.

Зноскі
------

1. ↑  Вы играйте, а мы подождем Архівавана 4 студзеня 2019.  (руск.)
2. 1 2 3 4 5 6  Светлой памяти Сергея Ведерко Архівавана 4 студзеня 2019.  (руск.)
3. ↑  Казанцев А. В. Абрамчик В. В. Минский часовой завод: страницы истории (1953—1965). — Мн, Полымя, 2000 — С. 12-13. — 176 с. тираж 1000 экз.
4. ↑  Казанцев А. В. Абрамчик В. В. Минский часовой завод: страницы истории (1953—1965). — Мн, Полымя, 2000 — С. 23-24. — 176 с. тираж 1000 экз.
5. ↑  Казанцев А. В. Абрамчик В. В. Минский часовой завод: страницы истории (1953—1965). — Мн, Полымя, 2000 — С. 63, 77-78, 99, 101, 163, 165. — 176 с. тираж 1000 экз.
6. ↑  Казанцев А. В. Минский часовой завод: страницы истории (1966—1975)/ А. В. Казанцев — Мн.: ОДО «Друк-С», 2004 — С. 25, 162—164, 178. — 256 с. тираж 1000 экз.
7. ↑  Казанцев А. В. Минский часовой завод: Страницы истории 1976—1980/ А. В. Казанцев — Минск: Бизнесофсет, 2009 — С. 146. — 222 с. тираж 500 экз.
8. ↑  Казанцев А. В. Абрамчик В. В. Минский часовой завод: страницы истории (1953—1965). — С. 45, 116—117 — Мн, Полымя, 2000
9. ↑  Казанцев А. В. Минский часовой завод: страницы истории (1966—1975)/ А. В. Казанцев — С. 68, — Мн.: ОДО «Друк-С», 2004
10. ↑  Казанцев А. В. Минский часовой завод: страницы истории (1966—1975)/ А. В. Казанцев — С. 74, — Мн.: ОДО «Друк-С», 2004
11. ↑  Казанцев А. В. Минский часовой завод: страницы истории (1966—1975)/ А. В. Казанцев — С. 77, — Мн.: ОДО «Друк-С», 2004
12. ↑  Казанцев А. В. Минский часовой завод: Страницы истории 1976—1980/ А. В. Казанцев — С. 88, — Минск: Бизнесофсет, 2009
13. ↑  "Фоторепортаж". *Физкультурник Белоруссии*. 170 (165). 5 верасня 1990.
14. ↑  Александр Зотов  (руск.)
15. ↑  Павел Котляров  (руск.)
16. ↑  Ярослав Шило  (руск.)
17. ↑  Егор Герасимов  (руск.)
18. ↑  Евгения Субботина  (руск.)
19. ↑  Панасик Александр Павлович (29.03.1987) Архівавана 4 студзеня 2019.  (руск.)
20. ↑  Nazaruk Diana
21. ↑  Ачаповский Константин Владимирович (13.04.1984) Архівавана 4 студзеня 2019.  (руск.)
22. ↑  Александр Малько  (руск.)
23. ↑  Илья Ивашка  (руск.)
24. ↑  Максим Зубков  (руск.)
25. ↑  Хурсан Ян Владимирович (29.04.1992) Архівавана 4 студзеня 2019.  (руск.)
26. ↑  Яковлев Евгений Алексеевич (10.03.1991) Архівавана 4 студзеня 2019.  (руск.)
27. ↑  Елена Головнёва  (руск.)
28. ↑  Александр Леоненко  (руск.)
29. ↑  Катерина Павленко  (руск.)
30. ↑  Садафмо Толибова  (руск.)
31. ↑  Тыбор Максим Игоревич (01.06.1998) Архівавана 4 студзеня 2019.  (руск.)
32. ↑  Андрей Андрухов: учится в США и играет в теннис за Джорджию  (руск.)
33. ↑  Павел Филин  (руск.)
34. ↑  Владимир Игнатик  (руск.)
35. ↑  НОВОСТИ РОО БТФ: ПРОШЛО ЗАСЕДАНИЕ ПРАВЛЕНИЯ Архівавана 4 студзеня 2019.  (руск.)
36. ↑  Copa del Sol: Vince la Bielorussia — артыкул пра перамогу беларускай каманды пад кіраўніцтвам С. Ведзеркі ў Італіі (на фота С. Ведзерка ў акулярах)
37. ↑  Белорусы заняли 3 место в финале Летних Кубков Европы по теннису среди юношей до 14 лет Архівавана 4 студзеня 2019.  (руск.)

Спасылкі
--------

* Фота